அயோடால்

அயோடால் (Iodal) என்பது C2HI3O என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். அயோடினேற்றம் பெற்ற ஆல்டிகைடு சேர்மம் அயோடால் எனப்படுகிறது. மூவயோடோ அசிட்டால்டிகைடை இதற்கு உதாரணமாகக் கூறலாம். குளோரால், புரோமால் சேர்மங்களை ஒத்த சேர்மமாக அயோடால் கருதப்படுகிறது. காரநெடி கொண்ட வெளிர் மஞ்சள் நீர்மமாக அயோடால் காணப்படும். அயோடாலை பொட்டாசுடன் சேர்த்து வினைபுரியச் செய்தால்  அயோடோபார்மாக சிதைவடைகிறது.Iodal, Gmelin, L. (1855). Hand-book of Chemistry: Organic chemistry. UK: Cavendish Society. pages 186-187 இலியோபோல்ட் கிமெலின் 1837 ஆம் ஆண்டு இதைக் கண்டறிந்து பெயரிட்டார்."Iodal" in Intelligence and Miscellaneous Articles, London and Edinburgh Philosophical Magazine and Journal of Science (1837)

எத்தனால் மற்றும் அயோடினுடன் செறிவூட்டப்பட்ட நைட்ரிக் அமிலத்தை வினையூக்கியாகச் சேர்த்து வினைபுரியச் செய்தால் அயோடால் உருவாகும். இதன்நீரேற்று நீரில் கரையக்கூடிய, வெண்மையான பட்டுப் போன்ற படிகங்களாக விவரிக்கப்பட்டது.Iodal in Chemical Notices from Foreign Sources, The Chemical News: With which is Incorporated the Chemical Gazette: a Journal of Practical Chemistry in All Its Applications to Pharmacy, Arts, and Manufactures. (1862). UK: C. Mitchell and Company. பெரும்பாலான அயோடின் சேர்மங்களைப் போலவே, அயோடாலும் சூரிய ஒளியின் கீழ் நிலைப்புத்தன்மையற்று உள்ளது. காலப்போக்கில் அயோடினை வெளியிடுகிறது.

மேலும் காண்க
குளோரால்
புரோமால்

மேற்கோள்கள்

பகுப்பு:கரிம அயோடைடுகள்